wickkiey/tamil-wikipedia-chunked huggingface dataset:
# மலேசிய அரசாங்கம்

## சட்டம் இயற்றும் துறை

### டேவான் ராக்யாட்

**டேவான் ராக்யாட்** அல்லது கீழவை (மலாய்: *Dewan Rakyat*; ஆங்கிலம்: *House of Representatives*); என்பது மலேசிய நாடாளுமன்றத்தின் மக்களவை ஆகும். மக்களவையில் 222 உறுப்பினர்கள் அங்கம் வகிக்கின்றனர். மலேசியாவின் அனைத்துச் சட்ட முன்வரைவுகளும் இங்குதான் விவாதிக்கப் படுகின்றன.  
அவ்வாறு இயற்றப்படும் சட்ட முன்வரைவுகள், மக்களவையில் இருந்து நாடாளுமன்ற மேலவையின் ஒப்புதலுக்குக் கொண்டு செல்லப் படுகின்றன. அதன் பின்னர், மலேசியப் பேரரசர் ஒப்புதல் அளித்த பின்னர் அந்த சட்ட முன்வரைவுகள் சட்டங்களாகின்றன.  
நாடாளுமன்றம் சட்டப்படி அதிகப் பட்சமாக ஐந்து ஆண்டுகள் இயங்கலாம். நாடாளுமன்றத்தை மலேசியப் பேரரசர் எந்த நேரத்திலும் கலைக்கலாம். இருப்பினும் வழக்கமாகப் பிரதமரின் ஆலோசனையின் பேரில் அவ்வாறு செய்யப் படுகிறது.
# நைட்ரைல்

**நைட்ரைல்** (*Nitryl*) என்பது நைட்ரசன் ஈராக்சைடின் ஒரு பகுதிக்கூறாகும். ஒரு பெரிய சேர்மத்தில் ஓர் ஒற்றைப் பிணைப்புத் துண்டாக தோன்றும் போது இவ்வாறு பகுதிக்கூறாக தெரிகிறது. நைட்ரைல் புளோரைடும் (NO<sub>2</sub>F) நைட்ரைல் குளோரைடும் இதற்குரிய எடுத்துக்காட்டுகளில் சிலவாகும்.  
நைட்ரசன் டை ஆக்சைடு போலவே நைட்ரைல் பகுதிக்கூறிலும் நைட்ரசன் அணு இரண்டு ஆக்சிசன் அணுக்களுடன் இரண்டு பிணைப்புகளால் பிணைந்துள்ளது. மூன்றாவது பிணைப்பு நைட்ரசன் மற்றும் இரண்டு ஆக்சிசன் அணுக்களுடன் சமமாகப் பகிர்ந்து கொள்கிறது. நைட்ரசனை மையமாகக் கொண்ட அடிப்படைக்கூறு பின்னர் மற்றொரு ஒற்றை இணைதிற துண்டுடன் ஒரு N−X பிணைப்பை உருவாக்க ஏதுவாக தனித்துள்ளது. இங்குள்ள X குறியீடானது புளோரைடு, குளோரைடு, ஐதராக்சைடு என எதுவேண்டுமானாலும் இருக்கலாம்.  
கரிமச் சேர்மங்களுக்கான பெயரிடலில் நைட்ரைல் பகுதிக்கூறு நைட்ரோ தொகுதி என அழைக்கப்படுகிறது. உதாரணமாக நைட்ரைல் பென்சீன் என்பது பொதுவாக நைட்ரோபென்சீன் என்று அழைக்கப்படுகிறது.
# நைட்ரைல்

## இதையும் காண்க

- நைத்திரேட்டு
# அம்மாரா பிரதேசம்

வின் பிரதேசங்கள்]]  
**அம்மாரா பிரதேசம்** (**Amhara Region**), கிழக்கு ஆப்பிரிக்க நாடான எத்தியோப்பியாவின் வடமேற்கு பகுதியில் அமைந்த ஒரு பிரதேசம் ஆகும். இதன் தலைநகரம் பாகிர் தார் நகரம் ஆகும். இதனருகே திக்ரே பிரதேசம் அமைந்துள்ளது. இது ஆப்பிரிக்க அம்மாரா இன பழங்குடி மக்களின் தாயகம் ஆகும். இப்பிரதேசத்தில் சிமியோன் மலைகள் அமைந்துள்ளது. மேலும் இப்பிரதேசத்தில் உள்ள தானா ஏரி, நைல் நதிக்கு நீர் வழங்கும் ஏரிகளில் ஒன்றாகும். இப்பிரதேசத்தில் சிமியோன் மலைகள் தேசியப் பூங்கா அமைந்துள்ளது.  
1,54,709 சதுர கிலோ மீட்டர் பரப்பளவு கொண்ட அம்மார பிரதேசத்தின் மக்கள் தொகை 2,00,18,988 ஆக உள்ளது. இப்பிரதேசத்தில் அம்காரியம் உள்ளிட்ட அகாவ், வாக் ஹெம்ரா, அர்கோபா, பீட்டா இஸ்ரேல், குமுஸ் இஸ்ரேல், ஒரோமோ மொழிகள் பேசப்படுகிறது.
# அம்மாரா பிரதேசம்

## அமைவிடம்

எத்தியோப்பியா நாட்டின் மேற்கில் அமைந்த அம்மாரா பிரதேசத்தின் மேற்கிலும்,வடமேற்கிலும் தெற்கு சூடான் நாடும், வடக்கில் திக்ரே பிரதேசமும், கிழக்கில் அபார் பிரதேசமும், தெற்கில் ஒரோமியா பிரதேசமும், தென்மேற்கில் பெனிசாங்குல்-குமுஸ் பிரதேசமும் அமைந்துள்ளது.
# அம்மாரா பிரதேசம்

## எத்தியோப்பியாவின் பிரதேசங்கள்

- திக்ரே பிரதேசம்
- அபார் பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
# அம்மாரா பிரதேசம்

## நகரங்கள்

- அடிஸ் அபாபா
- மெக்கல்லே
- பாகிர்தார்
- திரே தாவா
# அம்மாரா பிரதேசம்

## இதனையும் காண்க

- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# நைட்ரைல் குளோரைடு

**நைட்ரைல் குளோரைடு** (*Nitryl chloride*) என்பது ClNO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். விரைந்து ஆவியாகும் தன்மையைக் கொண்டுள்ள இச்சேர்மம் செந்தர நிலையில் ஒரு வாயுவாகவே காணப்படுகிறது.
# நைட்ரைல் குளோரைடு

## தயாரிப்பு

இருநைட்ரசன் ஐந்தாக்சைடுடன் குளோரைடு அல்லது ஐதரசன் குளோரைடு வினையில் ஈடுபடுவதால் நைட்ரைல் குளோரைடு உருவாகிற்றது:  
:N<sub>2</sub>O<sub>5</sub> + 2HCl <big>→</big> 2ClNO<sub>2</sub> + H<sub>2</sub>O  
:N<sub>2</sub>O<sub>5</sub> + NaCl <big>→</big> ClNO<sub>2</sub> + NaNO<sub>2</sub>  
இவ்வகையான வினைகள் புவியின் வளிமண்டலத்தில் நிகழ்கின்றன.
# பெர்த் ஸ்கோசேர்ஸ்

**பெர்த் ஸ்கோசேர்ஸ்** (*Perth Scorchers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் பெர்த் நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும். பிபிஎல் வரலாற்றில் மிகவும் வெற்றிகரமான ( *4 முறை வாகையாளர்* ) அணி ஆகும்.
# பெர்த் ஸ்கோசேர்ஸ்

## ஒவ்வொரு பதிப்பிலும் முடிவுகள்

| 2011-12 | 7 | 5 | 2 | 0 | 1-ம் இடம் | இறுதிப்போட்டியில்
தோல்வி |  |
| --- | --- | --- | --- | --- | --- | --- | --- |
| 2012-13 | 8 | 5 | 3 | 0 | 2-ம் இடம் |  |  |
| 2013–14 | 8 | 5 | 3 | 0 | 3-ம் இடம் | **வாகையாளர்** |  |
| 2014–15 | 8 | 5 | 3 | 0 | 2-ம் இடம் |  |  |
| 2015–16 | 8 | 5 | 3 | 0 | 3-ம் இடம் | அரை இறுதி |  |
| 2016–17 | 8 | 5 | 3 | 0 | 1-ம் இடம் | **வாகையாளர்** |  |
| 2017–18 | 10 | 8 | 2 | 0 | 1-ம் இடம் | அரை இறுதி |  |
| 2018–19 | 14 | 4 | 10 | 0 | 8 -ம் இடம் | - |  |
| 2019–20 | 14 | 6 | 8 | 0 | 6 -ம் இடம் |  |  |
| 2020–21 | 14 | 8 | 5 | 1 | 2-ம் இடம் | இறுதிப்போட்டியில்
தோல்வி |  |
| 2021–22 | 14 | 11 | 3 | 0 | 1-ம் இடம் | **வாகையாளர்** | } |
# அபார் பிரதேசம்

வின் பிரதேசங்களும், மண்டலங்களும்]]  
**அபார் பிரதேசம்** (**Afar Region**) எத்தியோப்பியா நாட்டின் வடக்கில் அமைந்துள்ளது. இதன் தலைநகரம் **செம்மெரா** நகரம் ஆகும். இப்பிரதேசத்தில் பெரும்பான்மையாக அபார் பழங்குடியின மக்கள் வாழ்கின்றனர். இதன் தெற்குப் பகுதியில் அவாஸ் ஆறு பாய்கிறது. அபார் பிரதேசம் 72,053 சதுர கிலோ மீட்டர் பரப்பளவு கொண்டது. மேலும் இப்பகுதியில் அவாஸ் தேசியப் பூங்கா, அப்தெரா ஏரி மற்றும் அலே எரிமலை உள்ளது. 2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மக்கள் தொகை 18,12,002 ஆகும்.
# அபார் பிரதேசம்

## அமைவிடம்

அபார் பிரதேசத்தின் வடக்கில் எரித்திரியா நாடும், வடகிழக்கில் திஜிபௌட்டி நாடும், வடமேற்கில் திக்ரே பிரதேசம், தென்மேற்கில் அம்மாரா பிரதேசம், தெற்கில் ஒரோமிய பிரதேசமும், தென்கிழக்கில் திரே தாவா நகரமும் எல்லைகளாக உள்ளது.
# அபார் பிரதேசம்

## நிர்வாக மண்டலங்கள்

- அவ்சி ராசு
- கில்பெர்ட் ராசு
- காபி ராசு
- பாண்டி ராசு
- ஹரி ராசு
- அர்கோப்பா ராசு
# அபார் பிரதேசம்

## மக்கள் தொகை பரம்பல்

2017-ஆம் ஆண்டின் மக்கள் தொகை கணக்கெடுப்பின்படி, அபார் பிரதேசத்தின் மொத்த மக்கள் தொகை 18,12,002 ஆகும். அதில் 9,91,000 ஆண்கள் மற்றும் 8,21,002
பெண்கள் உள்ளனர். இதன் மக்கள் தொகையில் இசுலாமியர் 95.2%, எத்தியோப்பிய ஆர்தடாக்ஸ் கிறித்துவர்கள் 3.9% மற்றும் பிறர் 0.08% ஆக உள்ளனர். இப்பிரதேசத்தில் அபார் இன பழங்குடிகள் 90.03% ஆக உள்ளனர். இப்பிரதேசத்தில் அபார் மொழியை 89.96% மக்கள் பேசுகின்றனர். அம்மாரிக் மொழி 6.83%, திக்ரே மொழி 1.06%, அர்கோப்பா மொழி [0.79%, வோலைட்டா மொழி 0.43% மற்றும் ஒரோமா மொழியை 0.4% மக்கள் பேசுகின்றனர்.
# அபார் பிரதேசம்

## எத்தியோப்பியாவின் பிரதேசங்கள்

- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
# அபார் பிரதேசம்

## நகரங்கள்

- அடிஸ் அபாபா
- மெக்கல்லே
- பகிர் தர்
- திரே தாவா
# அபார் பிரதேசம்

## இதனையும் காண்க

- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# ஒரோமியா பிரதேசம்

வின் பிரதேசங்கள்]]  
**ஒரோமியா பிரதேசம்** (**Oromia**) கிழக்கு ஆபிரிக்காவில் அமைந்த எத்தியோப்பியா நாட்டின் பெரிய பிரதேசம். ஒரோமியா பிரதேசத்தில் எத்தியோப்பியா நாட்டின் தலைநகரான அடிஸ் அபாபா உள்ளது. இப்பகுதியில் ஒரோமியா மொழி பேசும் ஒரோமியா ஆப்பிரிக்க பழங்குடி மக்கள் பெரும்பான்மையாக வாழ்கின்றனர்.}}இப்பிரதேசத்தின் தலைநகராகவும் அடிஸ் அபாபா நகரம் உள்ளது.
ஒரோமியா பிரதேசத்தை 21 நிர்வாக மண்டலங்களாகப் பிரிக்கப்பட்டுள்ளது.  
3, 53,690 சதுர கிலோ மீட்டர் பரப்பளவு கொண்ட ஒரோமியா பிரதேசத்தின் 2013-ஆம் ஆண்டின் மக்கள் தொகை கணக்கெடுப்பின்படி, ஒரோமியா பிரதேசத்தின் மக்கள் தொகை 3,54,67,001 ஆகும்.
}}
# ஒரோமியா பிரதேசம்

#### இனக்குழுக்கள்

| இனக்குழு | 1994 கணக்கெடுப்பு | 2007 கணக்கெடுப்பு |  |  |
| --- | --- | --- | --- | --- |
| ஒரோமோ மக்கள் | 15,709,474 | 85% | 23,708,767 | 88% |
| அம்மாரா மக்கள் | 1,684,128 | 9% | 1,943,578 | 7% |
| பிற இனக்குழுக்கள் | 1,080,218 | 6% | 1.341.588 | 5% |
# ஒரோமியா பிரதேசம்

#### சமயம்

| சமயம் (பிரதேசம் முழுவதும்) | 1994 கணக்கெடுப்பு | 2007 கணக்கெடுப்பு |  |  |  |
| --- | --- | --- | --- | --- | --- |
| - | இசுலாமியர்கள் | 8,178,058 | 44% | 12,835,410 | 48% |
| பழமைவாத கிறித்தவர்கள் | 7,621,727 | 41% | 8,204,908 | 30% |  |
| சீர்திருத்த கிறித்தவர்கள் | 1,588,310 | 9% | 4,780,917 | 18% |  |
| வாகெஃபன்னா (பழங்குடியின சமயம்) | 778,359 | 4% | 887,773 | 3% |  |
| பிற சமயக் குழுக்கள் | 307,366 | 2% | 284,925 | 1% |  |  
| சமயம் (நகர்புறங்கள்) | பதவிக் காலம் | படம் | ஆளுநர் பெயர் | அரசியல் கட்சி | குறிப்பு |
| --- | --- | --- | --- | --- | --- |
| 1992–1995 | அசன் அலி | ஒரோமோ ஜனநாயகக் கட்சி |  |  |  |
| 1995 – 24 சூலை 2001 | குமா டெமெக்சா | ஒரோமோ ஜனநாயகக் கட்சி |  |  |  |
| சூலை 2001 – அக்டோபர் 2001 | காலிப் பணியிடம் |  |  |  |  |
| 28 அக்டோபர் 2001 – 6 அக்டோபர் 2005 | ஜுனேதீன் சதோ | ஒரோமோ ஜனநாயகக் கட்சி |  |  |  |
| 6 அக்டோபர் 2005 – செப்டம்பர் 2010 | அப்துல்லா ஜெமெதா | ஒரோமோ ஜனநாயகக் கட்சி |  |  |  |
| 2010 – 17 பிப்ரவரி 2014 | அலெமாயேகு அடோம்சா | ஒரோமோ ஜனநாயகக் கட்சி |  |  |  |
| 27 மார்ச் 2014 – 23 அக்டோபர் 2016 | முக்தர் கேதிர் | ஒரோமோ ஜனநாயகக் கட்சி |  |  |  |
| 23 அக்டோபர் 2016 – 18 ஏப்ரல் 2019 | லெம்மா மெஜெர்சா | ஒரோமோ ஜனநாயகக் கட்சி |  |  |  |
| 18 ஏப்ரல் 2019 – தற்போது வரை | சிமெலிஸ் அப்திசா | ஒரோமோ ஜனநாயகக் கட்சி/செழிமைக்கான கட்சி | } |  |  |
# ஒரோமியா பிரதேசம்

## எத்தியோப்பியாவின் பிரதேசங்கள்

- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- தெற்குப் பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
# ஒரோமியா பிரதேசம்

## நகரங்கள்

- அடிஸ் அபாபா
- மெக்கல்லே
- பகிர் தர்
- திரே தாவா
# ஒரோமியா பிரதேசம்

## இதனையும் காண்க

- திக்ரே மாகாணம்
- மெக்கல்லே
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# தேசிய நெடுஞ்சாலை 132 (இந்தியா)

**தேசிய நெடுஞ்சாலை 132** (*National Highway 132*) என்பது இந்தியாவின் தேசிய நெடுஞ்சாலை ஆகும். இது முழுக்க முழுக்க தமிழகத்தில் செல்கிறது. திண்டிவனம் முதல் விழுப்புரம் வரை இந்த நெடுஞ்சாலை 37 கி. மீ. நீளமுடையது. இது திண்டிவனத்தினை விழுப்புரத்துடன் இணைக்கின்றது.
# தாமசு கூன்

## வாழ்க்கைக் குறிப்பு

தாமசு அமெரிக்காவிலுள்ள சின்சினாட்டியில் 1922ல் பிறந்தார். இவரது தந்தை சாமுவேல் லூயி கூன், ஒரு தொழிற்பொறிஞராகவும் முதலீட்டு ஆலோசகராகவும் தாய் மினெட் கூன், ஒரு சார்பிலா இதழாசிரியராகவும் இருந்துள்ளனர்.
# தாமசு கூன்

## வாழ்க்கைக் குறிப்பு

### பல்கலைக்கழகப் படிப்பு

இயற்பியலில் இளங்கலைப் பட்டத்தையும் முதுகலைப் பட்டத்தையும் ஆர்வர்டு பல்கலைக்கழகத்தில் பெற்ற தாமசு, அறிவியலின் வரலாற்றுத் துறையில் முனைவர் பட்டத்தையும் இதே பல்கலைக்கழகத்தில் பெற்றார்.:  
- "மேற்கத்திய சிந்தனையின் வளர்ச்சியில் கோள் வானியல்" (*Planetary Astronomy in the Development of Western Thought*), கேம்பிரிட்சு: ஆர்வர்டு பல்கலைக் கழக அச்சகம், 1957. ISBN 0-674-17100-4
- "அறிவியல் புரட்சிகளின் அமைப்பு" (*The Structure of Scientific Revolutions*). சிகாகோ: சிகாகோ பல்கலைக் கழக அச்சகம், 1962. ISBN 0-226-45808-3
- "அறிவியல் பாரம்பரியத்திலும் அதன் மாற்றத்திலும் தேர்ந்தெடுக்கப்பட்ட ஆய்வுகள்" (*Selected Studies in Scientific Tradition and Change*). சிகாகோ மற்றும் இலண்டன்: சிகாகோ பல்கலைக் கழக அச்சகம், 1977. ISBN 0-226-45805-9
- "கரும்பொருள் கோட்பாடும் குவாண்டம் தொடர்ச்சியின்மையும், 1894-1912" (*Black-Body Theory and the Quantum Discontinuity, 1894-1912*). சிகாகோ: சிகாகோ பல்கலைக் கழக அச்சகம், 1987. ISBN 0-226-45800-8
- "கட்டமைப்பிலிருந்து வழி: மெய்யியல் கட்டுரைகள், 1970–1993" (*The Road Since Structure: Philosophical Essays, 1970–1993*). சிகாகோ: சிகாகோ பல்கலைக் கழக அச்சகம், 2000. ISBN 0-226-45798-2
# தாமசு கூன்

## கலைச்சொற்கள்

- கருத்தோட்டப் பெயர்வு -- paradigm shift
- சார்பிலா இதழாசிரியர்—freelance magazine editor
- கல்விசார்—academic
# யாக்கோபு நற்செய்தி

**யாக்கோபு நற்செய்தி** என்பது கன்னி மரியாள் அற்புதமான கருத்தரிப்பால் பிறந்ததையும், அவரது வளர்ப்பு மற்றும் யோசேப்புடன் திருமணம், பெத்லகேமுக்கு பயணம், இயேசுவின் பிறப்பு ஆகிய நிகழ்வுகளைக் கூறும் 2ஆம் நூற்றாண்டைச் சேர்ந்த குழந்தைப் பருவ நற்செய்தியாகும்.  
இது மரியாளின் நிலையான கன்னித்தன்மையை உறுதிப்படுத்துகின்றது. எனினும் கி.பி. 405இல் போப் இன்னசென்ட் I இந்த நற்செய்தியை கண்டனம் செய்தார், பின்பு 500களில் கெலாசியன் ஆணையால் இந்த நற்செய்தி நிராகரிக்கப்பட்டது, எனினும் மரியாளியல் குறித்த செல்வாக்கு மிக்க ஆதாரமாக இந்நூல் விளங்குகிறது.  
இயேசுவின் ஒன்றுவிட்ட சகோதரர் யாக்கோபு (யோசேப்பின் முதல் மனைவிக்குப் பிறந்தவர்) இந்த நற்செய்தியை எழுதிய ஆசிரியராவார். திருத்தூதர் பவுல், கலாத்தியருக்கு எழுதிய திருமுகத்தில் இவரை திருத்தூதர் யாக்கோபு, இறைவனின் சகோதரர் (the Lord's brother) என்று குறிப்பிட்டுள்ளார் (கலாத்தியர் 1:19).
# தேசிய நெடுஞ்சாலை 332 (இந்தியா)

**தேசிய நெடுஞ்சாலை 332** (*National Highway 332*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32<nowiki/>இன் இரண்டாம் பாதையாகும். தே. நெ. 332 இந்தியாவில் தமிழ்நாடு மற்றும் புதுச்சேரி ஒன்றிய பிரதேசத்தில் செல்கிறது.  
தேசிய நெடுஞ்சாலை 45A என்று இருந்தது தேசிய நெடுஞ்சாலை 332ஆக எண் மாற்றப்பட்டது.
# தேசிய நெடுஞ்சாலை 332 (இந்தியா)

## வழித்தடம்

தே. நெ. 332, புதுச்சேரி ஒன்றிய பிரதேசத்தில் உள்ள புதுச்சேரி நகரத்தை தமிழகத்தின் விழுப்புரத்துடன் இணைக்கிறது.
# தேசிய நெடுஞ்சாலை 332 (இந்தியா)

## மேலும் பார்க்கவும்

- இந்தியாவின் தேசிய நெடுஞ்சாலைகள்
- இந்திய தேசிய நெடுஞ்சாலை ஆணையம்
- தேசிய நெடுஞ்சாலை 32 (இந்தியா)
- தேசிய நெடுஞ்சாலை 332ஏ (இந்தியா)
# இலித்தியம் பைகார்பனேட்டு

**இலித்தியம் பைகார்பனேட்டு** (*Lithium bicarbonate*) என்பது LiHCO<sub>3</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் ஐதரசன் கார்பனேட்டு என்ற பெயராலும் இச்சேர்மம் அழைக்கப்படுகிறது. இலித்தியம், ஐதரசன், ஆக்சிசன், கார்பன் ஆகிய தனிமங்கள் சேர்ந்து இச்சேர்மம் உருவாகிறது.
# இலித்தியம் பைகார்பனேட்டு

## இதையும் காண்க

- இலித்தியம் கார்பனேட்டு
# கருத்தோட்டப் பெயர்வு

**கருத்தோட்டப் பெயர்வு** (*paradigm shift*) என்பது வழமையான, ஏற்றுக்கொள்ளப்பட்ட வழியில் செய்யப்படும் அல்லது கருதப்படும் ஒன்று முற்றிலும் புதிய, வேறான வழியில் மாற்றப்படும் நிகழ்வு ஆகும். இக்கருத்து தாமசு கூன் என்ற அமெரிக்க அறிவியல் வரலாற்றாசிரியரால் அறிமுகப்படுத்தப்பட்டது. ஒரு துறையின் மையக் கருத்துகள் குறுகிய காலத்திற்குள் பொதுவாக மாற்றமடைவதில்லை; புதிய கருத்துகளை ஏற்றுக்கொள்ளும் புதியவர்கள் துறையில் உள்ளபோது இத்தகைய கருத்தோட்டத்தில் பெயர்வு ஏற்படும் என்று கூன் கருதினார்.
# தேசிய நெடுஞ்சாலை 132பி (இந்தியா)

**தேசிய நெடுஞ்சாலை 132பி** (*National Highway 132B*) பொதுவாக தே. நெ. **132பி** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 32<nowiki/>இன் துணைப் பாதையாகும்.
# தேசிய நெடுஞ்சாலை 132பி (இந்தியா)

## வழித்தடம்

தே. நெ. 132பி தமிழ்நாட்டின் செங்கல்பட்டு மற்றும் காஞ்சிபுரத்தை இணைக்கிறது.
# தேசிய நெடுஞ்சாலை 132பி (இந்தியா)

## சந்திப்புகள்

: செங்கல்பட்டு அருகில் முனையம்
: காஞ்சிபுரம் அருகில் முனையம்
# தேசிய நெடுஞ்சாலை 132பி (இந்தியா)

## மேலும் பார்க்கவும்

- இந்தியாவின் தேசிய நெடுஞ்சாலைகள்
- இந்திய தேசிய நெடுஞ்சாலை ஆணையம்
# தேசிய நெடுஞ்சாலை 332ஏ (இந்தியா)

**தேசிய நெடுஞ்சாலை 332ஏ** (*National Highway 332A*), பொதுவாக தே. நெ. 332ஏ எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தே. நெ. 332ஏ இந்தியாவில் தமிழ்நாடு மாநிலத்தில் செல்கிறது.
# தேசிய நெடுஞ்சாலை 332ஏ (இந்தியா)

## வழித்தடம்

தே. நெ. 332ஏ புதுச்சேரி மற்றும் தமிழ்நாட்டின் மாமல்லபுரத்தை இணைக்கிறது
| 1 | மாமல்லபுரம் - மூகையூர் | 31 | 707 |  |
| --- | --- | --- | --- | --- |
| 2 | மூகையூர் - மரக்காணம் | 31 | 792 |  |
| 3 | மரக்காணம் - புதுச்சேரி | 46.04 | 2157 | } |  
- 02 ஜன 2024 அன்று பாரதப் பிரதமர் நரேந்திர மோதி, தேசிய நெடுஞ்சாலை 332ஏ ன் பிரிவான மூகையூர் - மரக்காணம் இடையே 31 கி.மீ நீளமுள்ள நான்கு வழிச் சாலை அமைப்பதற்க்காக அடிக்கல் நாட்டினார்.  
- 08 ஆகத்து 2025 அன்று, மத்திய கேபினட் அமைச்சரவை குழு மரக்காணம் – புதுச்சேரி இடையே 46 கிலோ மீட்டர் தொலைவிற்கு ரூ.2,157 கோடி செலவில் நான்குவழிச் சாலை அமைப்பதற்கு ஒப்புதல் அளித்துள்ளது.
# தேசிய நெடுஞ்சாலை 332ஏ (இந்தியா)

## மேலும் பார்க்கவும்

- இந்தியாவின் தேசிய நெடுஞ்சாலைகள்
- இந்திய தேசிய நெடுஞ்சாலை ஆணையம்
- தேசிய நெடுஞ்சாலை 32 (இந்தியா)
- தேசிய நெடுஞ்சாலை 332 (இந்தியா)
# நன்மங்கலம் ஏரி

**நன்மங்கலம் ஏரி** (*Nanmangalam Lake*), சென்னை புறநகர் பகுதியான தாம்பரம் மாநகராட்சிக்கு உட்பட்டு, நன்மங்கலம் வனப் பகுதியின் எல்லையில் சுமார் 3.04 கிலோ மீட்டர் பரப்பளவில் காஞ்சிபுரம் மாவட்டத்தில் அமைந்துள்ளது.இந்த ஏரியானது கோடை காலத்தில், இப்பகுதியினைச் சுற்றியுள்ள செம்பாக்கம், அஸ்தினாபுரம், நன்மங்கலம் உள்ளிட்ட குடியிருப்பு பகுதிகளுக்கு நீர் ஆதாரமாக விளங்குகிறது.
# நன்மங்கலம் ஏரி

## மாசுபடுதல்

முன்னர் இந்த ஏரியின் நீரானது குடிநீர், விவசாயம் மற்றும் வீட்டு உபயோகத்திற்காகப் பயன்படுத்தப்பட்டது. ஆனால் மாநகராட்சிக் கழிவுகள் இந்த ஏரியில் கொட்டப்படுவதால் ஏரி மாசடைந்து வருகின்றது.
# சிறீ வெங்கடேசுவரா மருத்துவ அறிவியல் நிறுவனம்

**சிறீ வெங்கடேசுவரா மருத்துவ அறிவியல் நிறுவனம்** (*Sri Venkateswara Institute of Medical Sciences*) என்பது ஆந்திர மாநில சட்டமன்றச் சட்டத்தின் கீழ் ஒரு மருத்துவ நிறுவனம் ஆகும்.
# சிறீ வெங்கடேசுவரா மருத்துவ அறிவியல் நிறுவனம்

## விளக்கம்

சிறீ வெங்கடேசுவரா மருத்துவ அறிவியல் நிறுவனமானது இந்தியாவின் ஆந்திரப் பிரதேசம், திருப்பதியில் உள்ள ஒரு சிறப்பு மருத்துவமனை ஆகும். இந்நிறுவனமானதுஅனைத்திந்திய மருத்துவ அறிவியல் கழகத்தின் படி உருவாக்கப்பட்டது. மேலும் இது ஆந்திரப் பிரதேச மாநில சட்டமன்றத்தின் சட்டத்தால் உருவாக்கப்பட்டது. 1986ஆம் ஆண்டு ஏப்ரல் 18ஆம் தேதி அப்போதைய ஆந்திர முதல்வராக இருந்த என். டி. ராமராவ் அடிக்கல் நாட்டினார். இந்த மருத்துவமனை பிப்ரவரி 2, 1993 முதல் செயல்படத் தொடங்கியது. பின்னர் 1995-ல் மாநில சட்டமன்றச் சட்டத்தின் கீழ் மருத்துவ நிறுவனமாக மாறியது. இந்நிறுவனத்தின் தற்போதைய இயக்குநர் மருத்துவர் பி. வெங்கம்மா ஆவார்.
# சிறீ வெங்கடேசுவரா மருத்துவ அறிவியல் நிறுவனம்

## கல்வி திட்டம்

இக்கல்லூரியில் ஆண்டு எம். பி. பி. எஸ். படிப்பினையும், ஒரு வருடக் கட்டாய மருத்துவ பயிற்சியுடன் வழங்குகிறது. இதற்கான மாணவர் சேர்க்கை நீட் தேர்வு மூலம் 175 இடங்கள் நிரப்பப்படுகின்றன.
# சிறீ வெங்கடேசுவரா மருத்துவ அறிவியல் நிறுவனம்

## கல்வி திட்டம்

### முதுகலை மற்றும் முனைவர் படிப்புகள்

சிறீ வெங்கடேசுவரா மருத்துவ அறிவியல் நிறுவனம் அறுவை சிகிச்சை, மருத்துவம் போன்ற அனைத்து சிறப்பு மருத்துவ பாடங்களிலும் முதுநிலை படிப்புகளை வழங்குகிறது. இதேபோல், *எம்சிஎச் ஐ* நரம்பியல் அறுவை, இதய அறுவை சிகிச்சை உள்ளிட்ட பல்வேறு முனைவர் பட்ட படிப்புகள் மற்றும் இதயவியல், நரம்பியல் போன்றவற்றில் *டி. எம்* . நிலையில் 28க்கும் மேற்பட்ட முதுநிலை மற்றும் முனைவர் பட்ட படிப்புகள் உள்ளன.
# சிறீ வெங்கடேசுவரா மருத்துவ அறிவியல் நிறுவனம்

## தரவரிசை

தேசிய கல்வி நிறுவனங்களுக்கான தரவரிசை கட்டமைப்பில் சிறீ வெங்கடேசுவரா மருத்துவ அறிவியல் நிறுவனம் 2019-ல் இந்தியாவில் 72வது இடத்தையும் 2019ஆம் ஆண்டில் பல்கலைக்கழகங்களில் 77வது இடத்தையும் மற்றும் மருத்துவ தரவரிசையில் 29வது இடத்தையும் பெற்றுள்ளது.
# மாநில சட்டமன்றச் சட்டத்தின் கீழ் தோற்றுவிக்கப்பட்ட நிறுவனங்கள்

**மாநில சட்டமன்றச் சட்டத்தின் கீழ்** **தோற்றுவிக்கப்பட்ட நிறுவனங்கள்** (*Institute under State Legislature Act*) என்பன இந்தியாவில் உள்ள பல்கலைக்கழக அளவிலான நிறுவனங்களாகும். இவை மாநில சட்டமன்றச் சட்டத்தால் நிறுவப்பட்டு அல்லது இணைக்கப்பட்டுள்ளன. இத்தகைய நிறுவனங்கள் மாநிலத்தின் உயர்கல்வித் துறையின் கீழ் வரவில்லை என்றாலும் வேறு துறையால் நடத்தப்பட்டு நிதியளிக்கப்பட்டாலும், இவையும் மாநிலப் பல்கலைக்கழகங்கள் போன்று கல்வி நிலை மற்றும் பிற சலுகைகளையும் அனுபவிக்கின்றன. மத்திய பல்கலைக்கழகம், மாநிலப் பல்கலைக்கழகம், தனியார் பல்கலைக்கழகம், நிகர்நிலை பல்கலைக்கழகம் உட்பட இந்தியாவில் உள்ள பல்கலைக்கழக அளவிலான பிற வகை நிறுவனங்கள் ஆகும்.
# மாநில சட்டமன்றச் சட்டத்தின் கீழ் தோற்றுவிக்கப்பட்ட நிறுவனங்கள்

## மாநில சட்டமன்ற சட்டத்தின் கீழ் உள்ள நிறுவனங்களின் பட்டியல்

இந்தியாவில் மாநில சட்டமன்றச் சட்டத்தின் கீழ் 6 நிறுவனங்கள் உள்ளன:
| நிஜாமின் மருத்துவ அறிவியல் நிறுவனம் | ஐதராபாத்து | தெலங்காணா | 1980 |
| --- | --- | --- | --- |
| ஷெர்-இ-காஷ்மீர் மருத்துவ அறிவியல் நிறுவனம் | சிறிநகர் | சம்மு காசுமீர் | 1983 |
| சஞ்சய் காந்தி முதுநிலை மருத்துவ அறிவியல் நிறுவனம் | இலக்னோ | உத்தரப் பிரதேசம் | 1987 |
| இந்திரா காந்தி மருத்துவ அறிவியல் நிறுவனம் | பட்னா | பீகார் | 1992 |
| சிறீ வெங்கடேஸ்வரா மருத்துவ அறிவியல் நிறுவனம் | திருப்பதி | ஆந்திரப் பிரதேசம் | 1993 |
| டாக்டர் ராம் மனோகர் லோஹியா மருத்துவ அறிவியல் நிறுவனம் | இலக்னோ | உத்தரப் பிரதேசம் | 2006 |
# சிட்னி சிக்சர்ஸ்

**சிட்னி சிக்சர்ஸ்** (*Sydney Sixers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் சிட்னி நகரைப் பிரதிநிதித்துவப்படுத்தும் தொழில்முறை அணியாகும்.இவ்வணியின் ஆடையிலுள்ள பிரதான நிறம் இளஞ்சிவப்பு ஆகும். இவ்வணி பிபிஎல் கோப்பையை 3 முறை கைப்பற்றியுள்ளது. பிக் பேஷ் லீகின் முதல் படிப்பை வென்ற அணியும் இதுவே.
# சிட்னி சிக்சர்ஸ்

## ஒவ்வொரு பதிப்பிலும் முடிவுகள்

| 2011-12 | 7 | 5 | 2 | 0 | 10 | +0.262 | 3-ம் இடம் | **வாகையாளர்** |  |
| --- | --- | --- | --- | --- | --- | --- | --- | --- | --- |
| 2012-13 | 8 | 3 | 5 | 0 | 6 | –0.380 | 7-ம் இடம் | — |  |
| 2013–14 | 8 | 6 | 2 | 0 | 12 | –0.218 | 2-ம் இடம் | Semi-finals |  |
| 2014–15 | 8 | 5 | 3 | 0 | 10 | –0.014 | 4-ம் இடம் | இறுதிப்போட்டியில்
தோல்வி |  |
| 2015–16 | 8 | 2 | 6 | 0 | 4 | –0.330 | 8-ம் இடம் | — |  |
| 2016–17 | 8 | 5 | 3 | 0 | 10 | –0.848 | 3-ம் இடம் | இறுதிப்போட்டியில்
தோல்வி |  |
| 2017–18 | 10 | 4 | 6 | 0 | 8 | +0.331 | 5-ம் இடம் | — |  |
| 2018–19 | 14 | 8 | 6 | 0 | 16 | +0.047 | 3-ம் இடம் | — |  |
| 2019–20 | 14 | 9 | 4 | 1 | 19 | +0.269 | 2-ம் இடம் | **வாகையாளர்** |  |
| 2020–21 | 14 | 9 | 5 | 0 | 36 | +0.257 | 1-ம் இடம் |  |  |
| 2021–22 | 14 | 9 | 4 | 1 | 35 | +1.027 | 2-ம் இடம் | இறுதிப்போட்டியில்
தோல்வி | } |
# மைசூரு–பெங்களூரு ராஜ்யா ராணி விரைவுவண்டி

**மைசூரு–பெங்களூரு ராஜ்ய ராணி விரைவுவண்டி (16557/16558)** (*Mysore–Bangalore Rajya Rani Express*) என்பது மைசூர் மற்றும் பெங்களூர் இடையே தினசரி பயணிக்கும் தொடருந்து ஆகும். இந்த தொடருந்து பெங்களூரிலிருந்து காலை 10:30 மணிக்குப் புறப்பட்டு மதியம் 1:30 மணிக்கு மைசூரைச் சென்றடைகிறது. மறுமார்க்கத்தில் மைசூரிலிருந்து பிற்பகல் 2:30 மணிக்குப் புறப்பட்டு மாலை 5:10 மணிக்குப் பெங்களூரு நகரை வந்தடைகிறது.  
இந்த தொடருந்து பெங்களூரிலிருந்து மைசூர் வரை 16558 என்ற எண்ணிலும், மறுதிசையில் 16557 என்ற எண்ணிலும் இயங்குகிறது. பயண வழியில், இந்த தொடருந்து கெங்கேரி, பிடாடி, இராமநகரம், சென்னபட்டணம், மத்தூர், மாண்டியா, பாண்டவபுரம் மற்றும் ஸ்ரீரங்கப்பட்டணம் ஆகிய இடங்களில் நிற்கிறது.  
இதில் இரண்டாம் வகுப்பு இருக்கை வசதி கொண்ட பெட்டி மற்றும் குளிரூட்டப்பட்ட இருக்கை வசதி கொண்ட பெட்டி முன்கூட்டியே முன்பதிவு செய்யும் வசதியுடன் கிடைக்கிறது.
# மைசூரு–பெங்களூரு ராஜ்யா ராணி விரைவுவண்டி

## வரலாறு

ராஜ்ய ராணி விரைவுவண்டி, சுற்றுலா, யாத்திரை அல்லது வணிகத்திற்கு முக்கியமான பிற நகரங்களுடன் மாநில தலைநகரங்களை இணைக்க இந்திய ரயில்வேயால் இயக்கப்படும் தொடர் விரைவு வண்டியாகும். இந்த தொடருந்துகள் 2011ம் ஆண்டு ரயில்வே நிதியறிக்கையில் அறிமுகப்படுத்தப்பட்டன.
# கஜுராஹோ நினைவுச்சின்னங்களின் தொகுதி

**கஜுராஹோ நினைவுச்சின்னங்களின் தொகுதி** (*Khajuraho Group of Monuments*) என்பது இந்தியாவின் மத்தியப் பிரதேசத்தில் உள்ள சத்தர்பூர் மாவட்டத்தில் ஜான்சிக்கு தென்கிழக்கே அமைந்துள்ள இந்து மற்றும் சைனக் கோயில்களின் குழுமமாகும். இவை யுனெஸ்கோவின் உலக பாரம்பரிய களமாகும். இந்தக் கோவில்கள் இந்துக் கோயில் கட்டிடக்கலை பாணி குறியீடுகளுக்கும், அவற்றின் பாலியல் சிற்பங்களுக்கும் பிரபலமானது.  
பெரும்பாலான கஜுராஹோ கோவில்கள் பொ.ச.885க்கும் 1050க்கும் இடையில் சந்தேல வம்சத்தால் கட்டப்பட்டது. கஜுராஹோ கோவில் தளத்தில் 20 சதுர கிலோமீட்டர் பரப்பளவில் 12-ஆம் நூற்றாண்டைச் சேர்ந்த 85 கோவில்கள் இருந்ததாக வரலாற்று பதிவுகள் குறிப்பிடுகின்றன. இவற்றில், ஆறு சதுர கிலோமீட்டர் பரப்பளவில் 25 கோவில்கள் மட்டுமே எஞ்சியிருக்கின்றன. எஞ்சியிருக்கும் கோயில்களில், கந்தாரிய மகாதேவர் கோயில் சிக்கலான விவரணங்கள், அடையாளங்கள், பண்டைய இந்திய கலையின் வெளிப்பாடுகளுடன் கூடிய ஏராளமான சிற்பங்களால் அலங்கரிக்கப்பட்டுள்ளது.  
இந்த நினைவுச்சின்னங்கள் கட்டப்பட்டபோது, அந்த இடத்திலுள்ள சிறுவர்கள் பெரியர்வர்களாக ஆகும் வரை (ஆண்மை அடையும் வரை) பிரம்மச்சாரிகளாக வாழ்ந்து வந்தனர். மேலும் இந்த சிற்பங்கள் 'குடும்பத்தலைவராக' உலக பங்கு பற்றி அறிய அவர்களுக்கு உதவியது. கஜுராஹோ குழுமக் கோவில்கள் ஒன்றாகக் கட்டப்பட்டன. ஆனால் இந்து, சைனம் ஆகிய இரண்டு மதங்களுக்கு அர்ப்பணிக்கப்பட்டன. இது பிராந்தியத்தில் உள்ள இந்துக்கள் மற்றும் சைனர்களிடையே பல்வேறு மதக் கருத்துக்களை ஏற்றுக்கொள்வதற்கும் மரியாதை செய்வதற்கும் ஒரு பாரம்பரியத்தை பரிந்துரைக்கிறது.
# கஜுராஹோ நினைவுச்சின்னங்களின் தொகுதி

## அமைவிடம்

கஜுராஹோ நினைவுச்சின்னங்கள் இந்தியாவின் மத்தியப் பிரதேச மாநிலத்தில், புது தில்லிக்கு தென்கிழக்கே 620 கிலோமீட்டர்கள் (385 மைல்) தொலைவில் உள்ள சத்தர்பூர் மாவட்டத்தில் அமைந்துள்ளன. கோவில்கள் கஜுராஹோ என்றும் அழைக்கப்படும் ஒரு சிறிய நகரத்திற்கு அருகில் அமைந்துள்ளன.  
கஜுராஹோவிற்கு கஜுராஹோ வானூர்தி நிலையம் மூலம் சேவை செய்யப்படுகிறது. தில்லி, ஆக்ரா, வாரணாசி மற்றும் மும்பைக்கு சேவைகள் வழங்கப்படுகின்றன. இந்தத் தளம் இந்திய ரயில்வே சேவையால் இணைக்கப்பட்டுள்ளது. தொடருந்து நிலையம் நினைவுச்சின்னங்களின் நுழைவாயிலிலிருந்து சுமார் ஆறு கிலோமீட்டர் தொலைவில் அமைந்துள்ளது.  
நினைவுச்சின்னங்கள் கிழக்கு-மேற்கு தேசிய நெடுஞ்சாலை 75 இலிருந்து பத்து கிலோமீட்டர் தொலைவிலும், சத்தர்பூர் நகரத்திலிருந்து சுமார் 50 கிலோமீட்டர் தொலைவிலும் உள்ளன. இது தேசிய நெடுஞ்சாலை 86 மூலம் மாநில தலைநகரான போபாலுடன் இணைக்கப்பட்டுள்ளது.  
ராஜஸ்தானில் உள்ள 10-ஆம் நூற்றாண்டைச் சேர்ந்த பந்த் தேவர் கோவில் கஜுராஹோ நினைவுச் சின்னங்களின் பாணியில் கட்டப்பட்டது. மேலும் இது பெரும்பாலும் 'சிறிய கஜுராஹோ' என்று குறிப்பிடப்படுகிறது.
# கஜுராஹோ நினைவுச்சின்னங்களின் தொகுதி

## வரலாறு

கஜுராஹோ நினைவுச்சின்னங்கள் சந்தேல வம்சத்தின் ஆட்சியின் போது கட்டப்பட்டது. அவர்களின் அதிகாரத்தின் எழுச்சிக்குப் பிறகு கிட்டத்தட்ட உடனடியாக கட்டிட செயல்பாடு தொடங்கியது. அவர்களின் இராச்சியம் முழுவதும் பின்னர் புந்தேல்கண்ட் என்று அறியப்பட்டது. பெரும்பாலான கோயில்கள் இந்து மன்னர்களான யசோவர்மன் மற்றும் தங்கனின் ஆட்சிக் காலத்தில் கட்டப்பட்டவை. யசோவர்மனின் பாரம்பரியம் இலக்குமணன் கோவிலில் சிறப்பாக காட்சிப்படுத்தப்பட்டுள்ளது. விசுவநாதர் கோவில் தங்கனின் ஆட்சியை சிறப்பாக எடுத்துக்காட்டுகிறது. வித்யாதரனின் ஆட்சியில் கட்டப்பட்ட கந்தாரிய மகாதேவர் கோயில் மிகப்பெரிய மற்றும் தற்போது எஞ்சியிருக்கும் மிகவும் பிரபலமான கோவிலாகும். தற்போது எஞ்சியிருக்கும் பல கோயில்கள் பொ.ச. 970-க்கும் 1030-க்கு இடையில் முழுமையடைந்ததாக கோயில் கல்வெட்டுகள் தெரிவிக்கின்றன. மேலும் கோவில்கள் அடுத்த தசாப்தங்களில் முடிக்கப்பட்டன.  
கஜுராஹோ கோவில்கள், சந்தேல வம்சத்தின் தலைநகரான மகோபாவின் இடைக்கால நகரத்திலிருந்து சுமார் 35 மைல் தொலைவில் கலிஞ்சர் பகுதியில், கட்டப்பட்டது. பண்டைய மற்றும் இடைக்கால இலக்கியங்களில், இவர்களின் இராச்சியம் ஜிஜோதி, ஜெஜாஹோதி, சிஹ்-சி-டு மற்றும் ஜெஜகபுக்தி என குறிப்பிடப்பட்டுள்ளது.  
கஜுராஹோவைப் பற்றிய முதல் ஆவணப்படுத்தப்பட்ட குறிப்பு 641-ஆம் ஆண்டில் சீன யாத்ரீகரான சுவான்சாங் என்பவரால் பதிவு செய்யப்பட்டது. அவர் பல செயலற்ற புத்த மடாலயங்களையும் பல இந்துக் கோவில்களையும் பூசை செய்யும் பிராமணர்களை தான் சந்தித்ததை விவரித்தார். கசினியின் மகுமூதுவின் கலிஞ்சர் மீதான தாக்குதலில் அவருடன் சென்ற பாரசீக வரலாற்றாசிரியரான அல்-பிருனி பொ.ச.1022-இல், கஜுராஹோவைப் பற்றி குறிப்பிடுகிறார். அவர் கஜுராஹோவை ஜஜஹுதியின் தலைநகராகக் குறிப்பிடுகிறார். தாக்குதல் தோல்வியுற்றது. மேலும் இந்து மன்னர் கசினி மகுமூது தாக்குதலை முடிவுக்குக் கொண்டு வருவதற்கு மீட்புத் தொகையை செலுத்த ஒப்புக்கொண்டு சமாதான உடன்படிக்கை செய்து கொண்டார். என்று அழைக்கிறார்.  
கஜுராஹோ கோவில்கள் இருக்கும் மத்திய இந்தியப் பகுதி, 13-ஆம் நூற்றாண்டு முதல் 18-ஆம் நூற்றாண்டு வரை பல்வேறு முஸ்லிம் வம்சங்களால் கட்டுப்படுத்தப்பட்டது. இந்த காலகட்டத்தில், சில கோவில்கள் அவமதிக்கப்பட்டன. அதைத் தொடர்ந்து அவை புறக்கணிக்கப்பட்டன. கஜுராஹோவின் தொலைதூரமும் தனிமையும் இந்து மற்றும் சைனக் கோயில்களை முஸ்லிம்களால் தொடர்ந்து அழிக்கப்படாமல் பாதுகாத்தது. பல நூற்றாண்டுகளாக, தாவரங்களும், காடுகளும் கோவில்களில் அதிகமாக வளர்ந்தன.  
1830 களில், உள்ளூர் இந்துக்கள் ஒரு பிரித்தானிய நில அளவையாளரான டி. எஸ் பர்ட்டை கோவில்களுக்கு அழைத்துச் செனறனர். இதனால் இவை உலகளாவிய பார்வையாளர்களால் மீண்டும் கண்டுபிடிக்கப்பட்டன. அலெக்சாண்டர் கன்னிங்காம், கண்டுபிடிக்கப்பட்ட சில ஆண்டுகளுக்குப் பிறகு, கோவில்கள் யோகிகளால் இரகசியமாகப் பயன்பாட்டில் இருப்பதாகவும், சந்திர நாட்காட்டியின் அடிப்படையில் ஆண்டுதோறும் பிப்ரவரி அல்லது மார்ச் மாதங்களில் கொண்டாடப்படும் சிவராத்திரியின் போது ஆயிரக்கணக்கான இந்துக்கள் புனித யாத்திரைக்கு வருவார்கள் என்றும் தெரிவித்தார். 1852 ஆம் ஆண்டில், ஆங்கில நில அளவையாளரான எப். சி மைசே என்பவர் கஜுராஹோ கோவில்களின் ஆரம்பகால வரைபடங்களைத் தயாரித்தார்.
# கஜுராஹோ நினைவுச்சின்னங்களின் தொகுதி

## வரலாறு

### சைனக் கோவில்கள்

சைனக் கோவில்கள் கஜுராஹோ நினைவுச்சின்னங்களின் கிழக்கு-தென்கிழக்கு பகுதியில் அமைந்துள்ளன. சௌசத் யோகினி கோவிலில் 64 யோகினிகள் உள்ளன. அதே சமயம் கட்டாய் கோவிலின் தூண்களில் மணிகள் செதுக்கப்பட்டுள்ளன.
# கஜுராஹோ நினைவுச்சின்னங்களின் தொகுதி

## கலையும் சிற்பமும்

கஜுராஹோ கோவில்கள் பல்வேறு கலைப்படைப்புகளைக் கொண்டுள்ளன. அவற்றில் 10% கோயில்களுக்கு வெளியேயும் உள்ளேயும் பாலியல் அல்லது சிற்றின்ப கலைப் படைப்புகளைக் கொண்டுள்ளன . இரண்டு அடுக்கு சுவர்களைக் கொண்ட சில கோவில்களில் உள்சுவரின் வெளிப்புறத்தில் சிறிய பாலியல் சிற்பங்களின் வேலைப்பாடுகள் உள்ளன. சில அறிஞர்கள் இவை தாந்திரீக பாலியல் நடைமுறைகள் என்று பரிந்துரைக்கின்றனர். மற்ற அறிஞர்கள் சிற்றின்பக் கலைகள் காமத்தை மனித வாழ்க்கையின் இன்றியமையாத மற்றும் சரியான பகுதியாகக் கருதும் இந்து பாரம்பரியத்தின் ஒரு பகுதியாகும் என்றும், அதன் குறியீட்டு அல்லது வெளிப்படையான காட்சி இந்துக் கோவில்களில் பொதுவானது என்றும் கூறுகின்றனர். இருப்பினும், காமக் கலைகள் வெவ்வேறு மனிதர்களின் பலவிதமான பாலியல் வெளிப்பாடுகளைக் குறிக்கின்றன. பெரும்பாலான கலைகள் அன்றாட வாழ்க்கை, புராணக் கதைகள் மற்றும் இந்து பாரம்பரியத்தில் முக்கியமான பல்வேறு மதச்சார்பற்ற மற்றும் ஆன்மீக விழுமியங்களின் அடையாளக் காட்சி போன்ற பல்வேறு அம்சங்களை சித்தரிக்கின்றன. இந்தக் காட்சிகள் இந்துக் கோயில்களில் இருப்பது போல் வெளிப் படலங்களில் உள்ளன.
# கஜுராஹோ நினைவுச்சின்னங்களின் தொகுதி

## இதனையும் பார்க்கவும்

- சமணக் கோயில்கள், கஜுராஹோ
- அஜந்தா குகைகள்
- இந்துக் கோவில்
- மதன் காமதேவன்
- காம சூத்திரம்
# சாமுண்டி விரைவுவண்டி

**சாமுண்டி விரைவுவண்டி** (*Chamundi Express*) என்பது மைசூர் மற்றும் பெங்களூரு இடையே தினசரி இயக்கப்படும் தொடருந்து ஆகும். இந்த தொடருந்து மைசூரிலிருந்து காலை 7 மணிக்குப் புறப்பட்டு பெங்களூரு நகரை 9:30 மணிக்குச் சென்றடையும். மறு மார்க்கத்தில், பெங்களூரிலிருந்து மாலை 6:25 மணிக்குப் புறப்பட்டு இரவு 9:05 மணிக்கு மைசூர் சென்றடைகிறது.  
கோவிட்-19 மறுசீரமைப்புக்குப் பிறகு, வழக்கமான பெட்டிகளுக்குப் பதிலாக மெமு சேவையினைப் பயன்படுத்தி தொடருந்து இயக்கப்படுகிறது.
# சாமுண்டி விரைவுவண்டி

## பெயரிடல்

இந்த ரயிலின் பெயரானது புராண தொடர்புடையது. மகிசாசூரனை அழித்த ஆதி பராசக்தியின் அவதாரமே சாமுண்டேசுவரி. சாமுண்டேசுவரி மகிசாசூரனை வதம் செய்த இடமாகக் கருதப்படும் இடமான மைசூர் சாமுண்டி மலையில் கோவில் ஒன்று கட்டப்பட்டுள்ளது. மைசூர் மகாராஜா மற்றும் மைசூர் அரச குடும்பம் சாமுண்டேசுவரியை தங்கள் குலதெய்வமாக வழிபட்டனர். தாட்சாயிணி தேவியின் தலைமுடி விழுந்ததால் இக்கோயில் சக்தி பீடமாகக் கருதப்படுகிறது
# கவி குரு விரைவுவண்டி

**கவி குரு விரைவுவண்டி** (*Kavi Guru Express*) என்பது இந்திய இரயில்வே நிறுவனத்தால் 2011ஆம் ஆண்டு அறிமுகப்படுத்திய தொடர் ரயில்களான ராஜ்ய ராணி விரைவு வண்டி ஆகும். இரவீந்திரநாத் தாகூரின் நினைவாக அப்போதைய இந்திய ரயில்வே அமைச்சர் திருமதி மம்தா பானர்ஜி இந்த தொடருந்தினை அறிமுகப்படுத்தினார். இத்தொடரின் ஒரு பகுதியாக நிதிநிலை அறிக்கையில் 4 விரைவுவண்டிகள் முன்மொழியப்பட்டுள்ளன.
# கவி குரு விரைவுவண்டி

## சேவை

- 12949/12950 போர்பந்தர்-சந்திரகாசி கவி குரு விரைவுவண்டி
- 13015/13016 ஹவுரா-பாகல்பூர் கவி குரு விரைவுவண்டி
- 13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி
- 19709/19710 உதய்பூர் நகரம்-காமக்யா கவி குரு விரைவுவண்டி  
இந்த நான்கு விரைவுவண்டிகளில், 12949/12950 போர்பந்தர்-சந்திரகாசி கவி குரு விரைவுவண்டி மட்டுமே அதி விரைவுவண்டியாக வகைப்படுத்தப்பட்டுள்ளது.
# கவி குரு விரைவுவண்டி

## மேலும் பார்க்கவும்

- துரந்தோ அதிவேக விரைவு தொடருந்து
- ராஜ்யா ராணி விரைவுவண்டி
- விவேக் விரைவு தொடருந்து
- யுவா விரைவுவண்டி
# சோமாலிப் பிரதேசம்

**சோமாலிப் பிரதேசம்** (**Somali Region**)கிழக்கு ஆப்பிரிக்காவில் உள்ள எத்தியோப்பியா நாட்டின் கிழக்கில் அமைந்துள்ளது. இது ஒரோமியாவிற்கு, பரப்பளவில் இரண்டாவது பெரிய பிரதேசம் ஆகும். சோமாலிப் பிரதேசத்தின் தலைநகரம் ஜிஜிகா நகரம் ஆகும்.சோமாலிப் பிரதேசத்திற்கு என தனி சட்டமன்றம், உயர் நீதிமன்றம் மற்றும் ஆளுநர் உள்ளனர்.
# சோமாலிப் பிரதேசம்

## அமைவிடம்

சோமாலிப் பிரதேசத்திற்கு வடமேற்கில் அபார் பிரதேசம், மேற்கில் ஒரோமியா பிரதேசம் மற்றும் திரே தாவா நகரமும், வடக்கில் திஜி பௌட்டி மற்றும் சோமாலிலாந்து நாடுகளும், கிழக்கிலும், தெற்கிலும் சோமாலியாவும், தென்மேற்கில் கென்யாவும் எல்லைகளாகக் கொண்டுள்ளது.
# சோமாலிப் பிரதேசம்

## மக்கள் தொகை பரம்பல்

2007-ஆம் ஆண்டில் மக்கள் தொகை கணக்கெடுப்பின்படி, சோமாலிப் பிரதேசம் 74,45,219 மக்கள் தொகை கொண்டிரந்தது. அதில் ஆண்கள் 3,472,490 மற்றும் பெண்கள் 3,972,729 ஆக இருந்தனர். மக்கள் தொகை அடர்த்தி ஒரு சதுர கிலோ மீட்டர் பரப்பில் 20.9 பேர் வீதம் வாழ்ந்தனர். மக்கள் தொகையில் 80% கால்நடைகள் மேய்க்கும் நாடோடிப் பழங்குடியினர் ஆவார். இப்பிரதேச மக்களில் சோமாலி மக்கள் 99.2%, ஒரோமியா ம்க்கள் 0.46%, வெளிநாட்டில் பிறந்த சோமாலி மக்கள் 0.20% மற்றும் பிறர் 0.08% ஆக உள்ளனர். 2017-ஆம் ஆண்டில் சோமாலிப் பிரதேசத்தின் மக்கள் தொகை 1,17,48,998 ஆக உயர்ந்துள்ளது.சோமாலிப் பிரதேசத்தில் 8 பெரிய அகதிகள் முகாம்களும், ஒரு அகதிகள் இடைநிலை மையமும உள்ளது. சோமாலியா நாட்டிலிருந்து வந்த 212,967 சோமாலிய அகதிகளுக்கு இப்பிரதேசத்தில் அடைக்கலம் கொடுக்கப்பட்டுள்ள்து.
# சோமாலிப் பிரதேசம்

## மக்கள் தொகை பரம்பல்

### மொழிகள்

இப்பிரதேசத்தில் சோமாலி மொழி 99.92% மக்களால் பேசப்படுகிறது. ஒரோமோ மொழி 0.07% மக்களாலும், அம்காரியம் 0.1% மக்களாலும் பேசப்படுகிறது.
# சோமாலிப் பிரதேசம்

## மக்கள் தொகை பரம்பல்

### சமயம்

சோமாலிப் பிரதேசத்தில் சன்னி இசுலாம் சமயத்தை 99.4% மக்களால் பயிலப்படுகிறது. 0.50% மக்கள் பழைமைவாத கிறித்துவமும், 0.10% மக்கள் பிற கிறித்துவப் பிரிவுகளை பயில்கின்றனர்.
# சோமாலிப் பிரதேசம்

## வேளாண்மை

இப்பிரதேச மக்கள் ஆடுகள், கழுதைகள், ஒட்டகங்கள் போன்ற 1, 459,720 கால்நடைகளைக் கொண்டுள்ளனர். இது எத்தியோப்பிவின் மொத்த கால்நடைகளில் 10.19% ஆகும். கால்நடைகளை மேய்க்கும் மக்கள் அதிகம் கொண்டதால் வேளாண்மை இப்பிரதேசத்தில் குறைவே ஆகும்:
# சோமாலிப் பிரதேசம்

## வேளாண்மை

### நிர்வாக மண்டலங்கள்

சோமாலிப் பிரதேசம் நிர்வாக வசதிக்காக 11 நிர்வாக மண்டலங்களாகவும், 3 சிறப்பு நிர்வாக மண்டலங்களாகவும் பிரித்துள்ளனர்.இந்த மண்டலங்கள் பல மாவட்டங்களாகப் பிரிக்கப்பட்டுள்ளது.  
- அப்தெர் மண்டலம்
- டொல்லோ மண்டலம்
- எர்ரெர் மண்டலம்
- பாபன் மண்டலம்
- ஜாரர் மண்டலம்
- கொராகி மண்டலம்
- லிபென் மண்டலம்
- நொகோப் மண்டலம்
- சாபெல்லே மண்டலம்
- சிட்டி மண்டலம்
- தேஜ்ஜிகாப்பூர் மண்டலம்
- கோட் சிறப்பு மண்டலம்
- அவ்பார் சிறப்பு மண்டலம்
- கேப்பிரி பெய்யா சிறப்பு மண்டலம்
- தோக் வாஜலே சிறப்பு மண்டலம்
# சோமாலிப் பிரதேசம்

## எத்தியோப்பியாவின் பிரதேசங்கள்

- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
# சோமாலிப் பிரதேசம்

## நகரங்கள்

- அடிஸ் அபாபா
- மெக்கல்லே
- பகிர் தர்
- திரே தாவா
# சோமாலிப் பிரதேசம்

## இதனையும் காண்க

- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# சிக்கந்தர் லௌதி

**சிக்கந்தர் லௌதி** (*Sikandar Lodi*; இறப்பு 21 நவம்பர் 1517), **நிஜாம் கான்** என்ற பெயரில் பிறந்த இவர், பொ.ச.1489 - 1517க்கும் இடையில் தில்லி சுல்தானகத்தின் பஷ்தூன் சுல்தான் ஆவார் . சூலை 1489இல் இவரது தந்தை பஹ்லுல் லௌதியின் மரணத்திற்குப் பிறகு இவர் லௌதி வம்சத்தின் ஆட்சியாளரானார். தில்லி சுல்தானகத்தின் லௌதி வம்சத்தின் இரண்டாவது மற்றும் மிகவும் வெற்றிகரமான ஆட்சியாளரான இவர் பாரசீக மொழிக் கவிஞராகவும் இருந்தார். மேலும், 9000 வசனங்களைக் கொண்ட ஒரு நூலையும் தயாரித்தார். ஒரு காலத்தில் தில்லி சுல்தானகத்தின் ஒரு பகுதியாக இருந்த இழந்த பிரதேசங்களை மீட்டெடுக்க இவர் முயற்சி செய்தார். லௌதி வம்சத்தின் கட்டுப்பாட்டில் இருந்த பிரதேசத்தை விரிவாகினார்.
# சிக்கந்தர் லௌதி

## சுயசரிதை

மேல் இரண்டு மாடிகள் சிக்கந்தர் லௌதியால் பளிங்கு கற்களால் புனரமைக்கப்பட்டது]]
இவர், லௌதி சுல்தானகத்தின் பஷ்தூன் ஆட்சியாளரான சுல்தான் பஹ்லுல் லௌதியின் இரண்டாவது மகனாவார்.  
சிக்கந்தர் ஒரு திறமையான ஆட்சியாளராக இருந்தார். இவர் தனது பிராந்தியத்தில் வர்த்தகத்தை ஊக்குவித்தார். இவர் லௌதி பிரதேசத்தை குவாலியர் மற்றும் பீகார் பகுதிகளுக்கு விரிவுபடுத்தினார். இவர் அலாவுதீன் உசைன் ஷா மற்றும் அவரது வங்காள இராச்சியத்துடன் ஒப்பந்தம் செய்து கொண்டார். 1503-இல், இவர் இன்றைய ஆக்ரா நகரத்தின் கட்டிடமைப்பை ஆரம்பித்தார். ஆக்ரா இவரால் நிறுவப்பட்டது.  
குவாலியர் கோட்டையை ஐந்து முறை கைப்பற்ற சிக்கந்தர் லௌதி மேற்கொண்ட முயற்சி நிறைவேறாமல் போனது. ஒவ்வொரு முறையும் மான் சிங்கால் தோற்கடிக்கப்பட்டார்.
# சிக்கந்தர் லௌதி

## மதம்

முஸ்லிம்களான லௌதி சுல்தான்கள் , அவர்களின் முன்னோடிகளைப் போலவே, முஸ்லிம் உலகில் அப்பாசியக் கலீபகத்தின் அதிகாரத்தை ஒப்புக்கொண்டனர். சிக்கந்தரின் தாயார் ஒரு இந்துவாக இருந்ததால், இவர் தனது இசுலாமிய பரம்பரையை நிரூபிக்க முயன்றார். இவர் இந்து கோவில்களை அழித்தார். மேலும், இந்து மதம் இசுலாம் போலவே உண்மையானது என்று அறிவித்த ஒரு பிராமணரை உலமாக்களின் அழுத்தத்தின் கீழ், தூக்கிலிட அனுமதித்தார். முஸ்லிம் புனிதர்களின் சமாதிகளுக்கு பெண்கள் செல்வதையும் இவர் தடை செய்தார். மேலும் புகழ்பெற்ற முஸ்லிம் தியாகி சலார் மசூதின் வருடாந்திர ஊர்வலத்தையும் தடை செய்தார்.  
சிக்கந்தரின் காலத்திற்கு முன்பு, சிறிய கிராமங்களிலும் நகரங்களிலும் நீதித்துறை கடமைகள் உள்ளூர் நிர்வாகிகளால் செய்யப்பட்டன. அதே சமயம் சுல்தான் இசுலாமிய சட்ட அறிஞர்களிடம் ஆலோசனை செய்தார். சிக்கந்தர் பல நகரங்களில் இசுலாமியச் சட்ட முறைமை நீதிமன்றங்களை நிறுவினார். காஜிகள் இசுலாமியச் சட்டத்தை அதிக மக்களிடம் கொண்டு செல்ல உதவினார். கணிசமான முஸ்லிம் மக்கள்தொகை உள்ள பகுதிகளில் இத்தகைய நீதிமன்றங்கள் நிறுவப்பட்டாலும், சொத்து தகராறுகள் போன்ற மதசார்பற்ற விஷயங்கள் உட்பட, முஸ்லிமல்லாதவர்களுக்கும் அவை திறக்கப்பட்டன.
# தெற்குப் பிரதேசம், எத்தியோப்பியா

**தெற்குப் பிரதேசம்** (**Southern Nations, Nationalities, and Peoples' Region**) (சுருக்கமாக: **SNNPR**) கிழக்கு ஆப்பிரிக்கா நாடான எத்தியோப்பியாவின் தெற்கில் அமைந்த பிரதேசம் ஆகும். இதன் தலைநகரம் ஹவாஸ்சா நகரம் ஆகும். ஹவாஸ்சா நகரம் இப்பிரதேசத்திற்கு வெளியே அமைந்த சிதாமா பிரதேசத்தில் உள்ளது. இப்பிரதேசம் 21 சூன் 1992 அன்று நிறுவப்பட்டது. இப்பிரதேசத்தை நிர்வகிக்க ஆளுநர் தலைமையிலான பிரதேச சட்டமன்றம், நீதிமன்றம் செயல்படுகிறது. இப்பகுதியில் உள்ள மிகப்பெரிய நகரங்கள் வோலைட்டா சோடோ மற்றும் அர்பா மிஞ்ச் ஆகும்.
# தெற்குப் பிரதேசம், எத்தியோப்பியா

## அமைவிடம்

தெற்குப் பிரதேசத்தின் தெற்கில் கென்யா நாடும், தென் மேற்கில் தெற்கு சூடான் நாடும் வடக்கிலும், கிழக்கிலும் ஒரோமியா பிரதேசம், மேற்கில் தென்மேற்குப் பிரதேசம் எல்லைகளாக உள்ளது.
# தெற்குப் பிரதேசம், எத்தியோப்பியா

## மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுபின்படி, 105,887 சதுர கிலோ மீட்டர் பரப்பளவும், 3,110,995 குடியிருப்புகளும் கொண்ட தெற்கு பிரதேசத்தின் மக்கள் தொகை f 14,929,548 ஆகும். அதில் ஆண்கள் 7,425,918 மற்றும் பெண்கள்7,503,630 ஆக உள்ளனர். 89.98% மக்கள் கிராமப்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டரில் 141 மக்கள் வாழ்கின்றனர். 2017-ஆம் ஆண்டில் இதன் மக்கள் தொகை 19,170,007 ஆக இருக்கும் என மதிப்பிடப்பட்டுள்ளது.
}}
# தெற்குப் பிரதேசம், எத்தியோப்பியா

## மக்கள் தொகை பரம்பல்

### சமயங்கள்

| சமயம் | 1994 கணக்கெடுப்பு | 2007 கணக்கெடுப்பு |  |
| --- | --- | --- | --- |
| சீர்திருத்த கிறித்துவர்கள் | 34.8% | 55.5% |  |
| பழைமைவாத கிறித்தவர்கள் | 55.6% | 52.86% |  |
| இசுலாமியர்கள் | 16.7% | 14.12% |  |
| பாரம்பரிய சமயத்தினர் | 15.4% | 6.6% |  |
| ரோமன் கத்தோலிக்க கிறித்தவர்கள் | 3% | 2.4% |  |
| பிற சமயத்தினர் | — | 1.5% | } |
# தெற்குப் பிரதேசம், எத்தியோப்பியா

## மக்கள் தொகை பரம்பல்

### இனக்குழுக்கள்

**பெரிய இனக்குழுக்கள்**  
| மக்கள் | 1994 கணக்கெடுப்பு | + மண்டலம் மற்றும் சிறப்பு மாவட்டங்கள் |  |
| --- | --- | --- | --- |
| 1 | காமோ மண்டலம் | அர்பா மிஞ்ச் |  |
| 2 | கோபா மண்டலம் | சவுலா |  |
| 3 | கெதியோ மண்டலம் | தில்லா |  |
| 4 | குராஜ் மண்டலம் | வெல்கைட் |  |
| 5 | ஹதியா மண்டலம் | ஹோசைனா |  |
| 6 | கெம்பட்டா மண்டலம் | துராமே |  |
| 7 | சில்ட்டே மண்டலம் | வொராபி |  |
| 8 | தெபுப் ஒமோ மண்டலம் | ஜிங்கா |  |
| 9 | வெலாயுதா மண்டலம் | சோடோ |  |
| 10 | அலபா மண்டலம் | ஹலபா குலிதோ |  |
| 11 | அம்ரோ சிறப்பு மண்டலம் | கேலே |  |
| 12 | அல்லே சிறப்பு மண்டலம் |  |  |
| 13 | பாஸ்கேதோ சிறப்பு மண்டலம் | லஸ்கா |  |
| 14 | புர்ஜி சிறப்பு மண்டலம் | சோயாமா |  |
| 15 | திரேசே சிறப்பு மண்டலம் | கில்தோலே |  |
| 16 | கோன்சோ மண்டலம் | காரத் |  |
| 17 | யெம் சிறப்பு மண்டலம் | போபா | } |
# தெற்குப் பிரதேசம், எத்தியோப்பியா

## எத்தியோப்பியாவின் பிரதேசங்கள்

- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
# தெற்குப் பிரதேசம், எத்தியோப்பியா

## எத்தியோப்பிய நகரங்கள்

- அடிஸ் அபாபா
- மெக்கல்லே
- பகிர் தர்
- திரே தாவா
# தெற்குப் பிரதேசம், எத்தியோப்பியா

## இதனையும் காண்க

- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# மாரத்தான், கிரேக்கம்

**மராத்தான்** ( டெமோடிக் கிரேக்கம் : Μαραθώνας, *மராத்தோனாஸ்* ; அட்டிக் / கத்தரேவௌசா : , *Marathṓn* ) என்பது கிரேக்கத்தில் உள்ள ஒரு நகரம் ஆகும். இங்குதான் கிமு 490 இல் மராத்தான் போர் நடந்தது. இதில் அதிக எண்ணிக்கையில் இருந்த பெர்சிய படைகளை ஏதெனிய படை தோற்கடித்தது. போரில் கிரேக்க ஹெரால்ட் பீடிப்பிடெஸ் வெற்றியை அறிவிக்க மராத்தானில் இருந்து ஏதென்சுக்கு அனுப்பப்பட்டார் என்று தொன்மக்கதை கூறுகிறது. இதன் நினைவாக நவீன காலத்தில் மாரத்தான் ஓட்டப் பந்தயம் உருவானது. இன்று இப்பகுதி ஏதென்சின் புறநகரில் உள்ள கிழக்கு அட்டிகா பிராந்திய அலகு மற்றும் ஒரு பிரபலமான உல்லாச நகரமாகவும், வேளாண் மையமாகவும் உள்ளது.
# ஜாங்கிரி

**ஜாங்கிரி** ( ஆங்கிலம்:*Imarti*) என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி, எமர்தி , ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் *ஜிலேபி* ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.
# ஜாங்கிரி

## தேவையான பொருட்கள்

ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.
# ஜாங்கிரி

## தயாரிப்பு

ஜாங்கிரி தயாரித்தல்]]
உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.  
மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், *கேவ்ரா* (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.
# ஜாங்கிரி

## பரிமாறுதல்

இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும்<nowiki/>பயன்படுத்தப்படுகிறது.
# ஜாங்கிரி

## மேலும் பார்க்கவும்

- இனிப்பு-விருந்துக்குப் பின்
# சேனா ஜிலேபி

**சேனா ஜலேபி** அலல்து **சேனா ஜிலேபி** (*Chhena jalebi*) என்பது கிழக்கு இந்தியாவில் உள்ள கடலோர மாநிலமான ஒடிசாவினைச் சார்ந்த ஒரு இனிப்பு உணவாகும். ஒடிசா *சேனாவால்* செய்யப்பட்ட இனிப்புகளுக்குப் பெயர் பெற்ற மாநிலமாகும். இதன் புகழ் கடலோர ஒடிசா, மேற்கு வங்காளம் மற்றும் இந்தியத் துணைக் கண்டத்தின் பிற கிழக்குப் பகுதிகளுக்கு அப்பாலும் பரவியுள்ளது.
# சேனா ஜிலேபி

## தயாரிப்பு

இந்தியா முழுவதும் பிரபலமான வழக்கமான ஜிலேபிகளைப் போலவே சேனா ஜிலேபியும் தயாரிக்கப்படுகிறது. இதனுடைய அடிப்படை மூலப்பொருளாகச் *சேனா* எனப்படும் புதிய தயிர் பாலாடைக்கட்டி ஆகும். சேனா நன்கு பிசைந்து, வறுக்கப்படுவதற்கு முன், *ப்ரீட்செல்* வடிவத்தில் சுருட்டப்படுகிறது. முழுமையாகப் பொறிக்கப்பட்ட சேனா ப்ரீட்செல்கள் சர்க்கரை பாகில் ஊறவைக்கப்படுகின்றன.
# சேனா ஜிலேபி

## மேலும் பார்க்கவும்

- ஜிலேபி
# தேசிய நெடுஞ்சாலை 77 (இந்தியா)

**தேசிய நெடுஞ்சாலை 77** (*National Highway 77 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். பாண்டிச்சேரியைக் கிருஷ்ணகிரியுடன் இணைக்கும் முக்கிய தேசிய நெடுஞ்சாலை இதுவாகும். இது விழுப்புரம் மாவட்டத்தில் உள்ள திண்டிவனத்தில் தொடங்கி திருவண்ணாமலை வழியாக ஊத்தங்கரை வரை மேற்கு நோக்கிச் சென்று கிருஷ்ணகிரியில் தே. நெ. 48-ல் இணைகிறது. தே. நெ. 77 முழுக்க முழுக்க தமிழ்நாட்டிலேயே செல்கிறது.
# தேசிய நெடுஞ்சாலை 77 (இந்தியா)

## வழித்தடம்

கிருட்டிணகிரி (தே. நெ. 48 அருகில்), ஊத்தங்கரை, திருவண்ணாமலை, செஞ்சி, திண்டிவனம் (தே. நெ. 32 அருகில்)
# தேசிய நெடுஞ்சாலை 77 (இந்தியா)

## சந்திப்புகள்

: கிருஷ்ணகிரி அருகில் முனையம்
: ஊத்தங்கரை அருகில்
: திருவண்ணாமலை அருகில்
: திண்டிவனம் அருகில் முனையம்
# தேசிய நெடுஞ்சாலை 77 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 179அ (இந்தியா)

**தேசிய நெடுஞ்சாலை 179அ**, பொதுவாக NH 179A (*National Highway 179A (India)*) எனக் குறிப்பிடப்படுகிறது. இது இந்தியாவில் உள்ள தேசிய நெடுஞ்சாலை ஆகும். இது இந்திய அரசின் சாலை போக்குவரத்து மற்றும் நெடுஞ்சாலைகள் அமைச்சகத்தின் கீழ் வருகிறது. இது தேசிய நெடுஞ்சாலை 79-ன் துணைப் பாதையாகும். தே. நெ.179ஏ இந்தியாவின் தமிழ்நாடு மாநிலத்தைக் கடந்து செல்கிறது.  
மாநில நெடுஞ்சாலை 18 ஆனது தேசிய நெடுஞ்சாலை 179அ ஆக தரம் உயர்த்தப்பட்டது.
# தேசிய நெடுஞ்சாலை 179அ (இந்தியா)

## வழித்தடம்

சேலம், அரூர், ஊத்தங்கரை, திருப்பத்தூர், வாணியம்பாடி. பாரத்மாலா பரியோஜனா திட்டத்தின் ஒரு பகுதியான சென்னை-சேலம் பசுமை வழி நெடுஞ்சாலைத் திட்டத்தின் ஒரு பகுதியாகச் சேலத்திலிருந்து அரூர் வரை இச்சாலை உள்ளது. பாரத்மாலா பரியோஜனா திட்டத்தின் கீழ் சென்னை-சேலம் பசுமை வழி சாலை மத்திய நிதியுதவியுடன் கூடிய சாலை மற்றும் நெடுஞ்சாலைத் திட்டமாகும். இது 277.30 கி. மீ. நீளமுடையது. தே. நெ. 179பி தாம்பரம் முதல் அரூர் வரையிலும் தே. நெ. 179ஏ அரூரிலிருந்து சேலம் வரையிலும், தே. நெ. 132பி செங்கல்பட்டு முதல் காஞ்சிபுரம் வரையிலும், தே. நெ. 179டி செம்மம்பாடி முதல் சேத்துப்பட்டு வரையிலும் தே. நெ. 38 போளூரிலிருந்து திருவண்ணாமலை வரையிலும் திட்டமிடப்பட்டு மேம்படுத்தப்படுகிறது.  
2 ஜனவரி 2024 அன்று பிரதமர் நரேந்திர மோதி, தேசிய நெடுஞ்சாலை 179அ வின் பகுதிகளான, சேலம் - திருப்பத்தூர் - வாணியம்பாடி இடையேயுள்ள 44 கி.மீ நீளத்திற்கு கட்டப்பட்ட நான்கு வழிச்சாலையை நாட்டிற்கு அர்பணித்து வைத்தார்.
# தேசிய நெடுஞ்சாலை 179அ (இந்தியா)

## மேலும் பார்க்கவும்

- இந்திய தேசிய நெடுஞ்சாலை ஆணையம்
- இந்தியாவின் தேசிய நெடுஞ்சாலைகள்
- தேசிய நெடுஞ்சாலை 536 (இந்தியா)
# தேசிய நெடுஞ்சாலை 40 (இந்தியா)

**தேசிய நெடுஞ்சாலை 40** (*National Highway 40 (India)*), என்பது முன்னர் தேசிய நெடுஞ்சாலையாக இருந்த 4 மற்றும் 18 ஆகியவற்றின் பகுதிகளின் இணைவுச் சாலையாகும். இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை கர்னூலில் தேசிய நெடுஞ்சாலை 44 சந்திப்பில் தொடங்கிக் கடப்பா மற்றும் சித்தூர் வழியாகத் தமிழ்நாட்டின் இராணிப்பேட்டையில் முடிவடைகிறது. இது ராயலசீமா விரைவு நெடுஞ்சாலை என்றும் அழைக்கப்படுகிறது. கர்னூலுக்கும் கடப்பாவுக்கும் இடையே இந்த நெடுஞ்சாலை நான்கு வழிச்சாலையாக மாற்றப்பட்டுள்ளது.
# தேசிய நெடுஞ்சாலை 40 (இந்தியா)

## வழித்தடம்

இது கர்னூலில் தொடங்கி நந்தியால், அல்லகத்தா, மைடுகூர், கடப்பா, ராயச்சோட்டி, பைலேரு, சித்தூர் வழியாகச் சென்று ராணிப்பேட்டையில் முடிகிறது. இந்த நெடுஞ்சாலையின் மொத்த நீளம் 381 கி. மீ. ஆகும். இதில் 236.74 கி. மீ. தூரம் ஆந்திராவிலும் மற்றும் தமிழ்நாட்டிலும் செல்கிறது.  
கர்னூல் ↔ நந்தியால் ↔ அல்லகத்தா ↔ மைடுகூர் ↔ கடப்பா ↔ ராயச்சோடி ↔ பிலேரு ↔ சித்தூர் ↔ ராணிப்பேட்டை
# தேசிய நெடுஞ்சாலை 40 (இந்தியா)

## விரிவாக்கம்

06 ஏப்ரல் 2025 அன்று பிரதமர் நரேந்திர மோதி, தேசிய நெடுஞ்சாலை 40ன் தமிழ்நாடிற்குள் செல்லும் 28 கி.மீ நீளமான வாலாஜாபேட்டை - ராணிப்பேட்டைக்கு இடையிலான சாலையினை ரூ.1338 கோடி மதிப்பினில் நான்கு வழியாக மாற்றுவதற்கு அடிக்கல் நாட்டினார்.  
இந்த திட்டத்தின் கீழ் ராணிப்பேட்டை - வாலாஜாபாத் சுற்றுப்பாதை 10கி.மீ நிளத்தில், 4 பெரிய பாலங்கள், 2இரயில்வே பாலங்கள், இருபுறமும் இருவழிச் சேவை சாலைகள், கட்டுபடுத்தப்பட்ட அனுகுச்சாலையுடன் கூடிய நான்குவழிப்பாதைகளாக கட்டப்படுகின்றன.
# தேசிய நெடுஞ்சாலை 40 (இந்தியா)

## நன்மைகள்

- பெல், ராணிப்பேட்டை சிப்காட் தொழிற்சாலையில் உற்பத்தி செய்யப்படும் பொருட்கள் எளிதில் சென்னைக்கும், பெங்களூருக்கும் எடுத்து செல்ல இயலும்.
# தேசிய நெடுஞ்சாலை 40 (இந்தியா)

## சந்திப்புகள்

: கர்னூல் அருகில் முனையம்
: கர்னூல் அருகில்
: நந்தியால் அருகில்
: மைடுகூர் அருகில்
: கடப்பா வெளிச்சாலை அருகில்
: ராயச்சோடி அருகில்
: பீலேர் அருகில்
: பூதலப்பட்டு அருகில்
: சித்தூர் அருகில்
: இராணிப்பேட்டை அருகில் முனையம்
# தேசிய நெடுஞ்சாலை 40 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# எம். முத்துராமன்

**எம். முத்துராமன்** (*M. Muthuraman*) ஒரு தமிழ்த் திரைப்படத் தயாரிப்பாளர் ஆவார். இவர் இருபதுக்கும் மேற்பட்ட தமிழ்த் திரைப்படங்களைத் தயாரித்தார். இவரின் ஒரு வீடு ஒரு உலகம் திரைப்படம் சிறந்த திரைப்படத்திற்கான தமிழக அரசின் விருது பெற்றது.
# எம். முத்துராமன்

## தயாரித்த திரைப்படங்கள்

- ராஜ மரியாதை
- ஆயிரம் ஜென்மங்கள்
- ஒரு வீடு ஒரு உலகம்
- உங்க வீட்டு பிள்ளை
- மூடு மந்திரம்
- நலந்தானா
# எம். முத்துராமன்

## மறைவு

உடல்நலக் குறைவு காரணமாக சிகிச்சை பெற்று வந்த இவர் தியாகராய நகரில் உள்ள அவரது இல்லத்தில் 2022 சனவரி 11 அன்று அதிகாலை தனது 83 ஆவது அகவையில் காலமானார். இவருக்கு மனைவி சுமங்கலியும், அனு என்ற மகளும் உள்ளனர்.
# பொட்டாசியம் ஐதரோசல்பைடு

**பொட்டாசியம் ஐதரோசல்பைடு** (*Potassium hydrosulfide*) என்பது KHS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நிறமற்ற உப்பில் K<sup>+</sup> மற்றும் பைசல்பைடு [SH]<sup>−</sup> அயனிகள் உள்ளன.
# பொட்டாசியம் ஐதரோசல்பைடு

## தயாரிப்பு

நீரிய பொட்டாசியம் ஐதராக்சைடுடன் ஐதரசன் சல்பைடு சேர்த்து வினைபுரியச் செய்யும்போது அரை நடுநிலையாக்க விளைபொருளாக பொட்டாசியம் ஐதரோசல்பைடு உருவாகிறது. பொட்டாசியம் சல்பைடின் நீர்கரைசல்கள் பொட்டாசியம் ஐதரோசல்பைடு மற்றும் பொட்டாசியம் ஐதராக்சைடு ஆகியவற்றின் கலவையைக் கொண்டுள்ளன. பொட்டாசியம் சல்பைடுடன் அதிகப்படியான ஐதரசன் சல்பைடு சேர்த்து வினைபுரியச் செய்தும் தொகுப்புமுறையில் பொட்டாசியம் ஐதரோசல்பைடு தயாரிக்கப்படுகிறது.
# பொட்டாசியம் ஐதரோசல்பைடு

## கட்டமைப்பு

பொட்டாசியம் ஐதரோசல்பைடின் கட்டமைப்பு பொட்டாசியம் குளோரைடின் கட்டமைப்பை ஒத்திருக்கிறது. [SH]<sup>−</sup> அயனிகளின் கோளமற்ற சமச்சீர்தன்மையால் இவ்வமைப்பு சிக்கலானதாக உள்ளது.
# பொட்டாசியம் ஐதரோசல்பைடு

## பயன்கள்

சில கரிமக் கந்தகச் சேர்மங்களின் தயாரிப்புகளில் இந்த சேர்மம் பயன்படுத்தப்படுகிறது. கந்தகம் கூடுதலாக சேர்க்கப்பட்டால் இருபொட்டாசியம் பெண்டாசல்பைடு கிடைக்கும்.